Akka llufan, ula lawan n yiḍes, tettarra-tt tyemmat d tagnit i tmedyazt, s ssut-is ḥlawen d yiḥulfan zeddigen, d-yesrusuyen iḍes, tcennu, tsaram-as teɣzi n tudert, wagi d azuzen yekka-d deg uzar ZN, d yiwen n ssenf n ccna n tmeṭṭut usgan n llufan. Yettili-d lawan n yiḍes « Azuzen d ssenf n tmedyazt tagraɣlant, tettwaxdam i llufan105 ». Azuzen d ṣṣenf yettwassen deg umaḍal, « azuzen d isefra n tguni n llufan, d tamedyazt tcennu tmeṭṭut deg lweqt ideg tesganay llufan106 ».